Document ID: 31992D0102

ΑΠΟΦΑΣΗ ΤΗΣ ΕΠΙΤΡΟΠΗΣ της 31ης Ιανουαρίου 1992 για την έγκριση του σχεδίου σχετικά με τη λοιμώδη αιματοποιητική νέκρωση και την ιογενή αιμορραγική σηψαιμία το οποίο υπέβαλε η Γαλλία (Το κείμενο στη γαλλική γλώσσα είναι το μόνο αυθεντικό) (92/102/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την απόφαση 90/495/ΕΟΚ του Συμβουλίου της 24ης Σεπτεμβρίου 1990 με την οποία θεσπίζεται χρηματοδοτική δράση της Κοινότητας για την εξάλειψη της λοιμώδους αιματοποιητικής νέκρωσης των σαλμονοειδών στην Κοινότητα (1), και ιδίως το άρθρο 4,
Εκτιμώντας:
ότι, σύμφωνα με τις διατάξεις του άρθρου 1 της απόφασης 90/495/ΕΟΚ, τα κράτη μέλη πρέπει να υποβάλουν σχέδιο για τον προσδιορισμό του ποσοστού της λοίμωξης στην Κοινότητα όσον αφορά τη λοιμώδη αιματοποιητική νέκρωση (ΛΑΝ) και την ιογενή αιμορραγική σηψαιμία (ΙΑΣ) στην επικράτειά τους-
ότι, με επιστολή στις 14 Ιουνίου 1991, η Γαλλία κοινοποίησε στην Επιτροπή το σχέδιό της-
ότι, μετά από εξέταση, το σχέδιο αυτό απεδείχθη σύμφωνο με την απόφαση 90/495/ΕΟΚ, και ιδίως με το άρθρο 3-
ότι, συνεπώς, πληρούνται οι όροι για τη χρηματοδοτική συμμετοχή της Κοινότητας οι οποίοι προβλέπονται στο άρθρο 7 της απόφασης 90/495/ΕΟΚ-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το σχέδιο το οποίο υπέβαλε η Γαλλία για τον προσδιορισμό του ποσοστού της λοίμωξης (ΛΑΝ και ΙΑΣ) στην επικράτειά της.
Άρθρο 2
Η Γαλλία θέτει σε ισχύ από την 1η Φεβρουαρίου 1992 τις νομοθετικές ρυθμιστικές και διοικητικές διατάξεις για την εφαρμογή του σχεδίου που αναφέρεται στο άρθρο 1.
Άρθρο 3
Η χρηματοδοτική συμμετοχή της Κοινότητας για τη Γαλλία ορίζεται σε 50 % των δαπανών που αναφέρονται στο άρθρο 3 παράγραφος 5 της απόφασης 90/495/ΕΟΚ.
Άρθρο 4
Η χρηματοδοτική ενίσχυση της Κοινότητας χορηγείται κατόπιν υποβολής των δικαιολογητικών στοιχείων.
Άρθρο 5
Η παρούσα απόφαση απευθύνεται στην Γαλλική Δημοκρατία. Βρυξέλλες, 31 Ιανουαρίου 1992.

Labels: 18
15
6